b'\n_START_ARTICLE_\nWindows 10\n_START_PARAGRAPH_\nAng Windows 10 ay isang operating system ng Microsoft bilang bahagi ng pamilya ng Windows NT na mga operating system. Pinasinayan ito noong Setyembre 30, 2014 at inilabas sa publiko noong Hulyo 29, 2015._NEWLINE_Nakilala muna sa Abril 2014 sa Build Conference, ang layunin ng Windows 10 ay tugunan ang mga pagkukulang sa user interface na ipinakilala ng Windows 8 sa pagpapabuti ng karanasan ng tagagamit ng mga device na hindi touchscreen (katulad ng desktop o laptop), kabilang din dito ang isang bagong hitsura ng Start Menu na nakikita sa Windows 7, isang sistema ng virtual desktop, at ang kakayahan upang patakbuhin ang mga app sa Windows Store sa desktop pati na rin sa full-screen mode. Ang Windows 10 ay magagamit para sa mga desktop at laptop, at ipinahayag na gagamitin ito sa mga tablet, smartphone, iba pang mga naka-embed na Windows at pati na rin ang Xbox One.'